Арал ауданы бойынша сыбайлас жемқорлыққа қарсы іс-қимылдың жағдайы туралы
(2026 жылдың 9 айының қорытындысы бойынша)
Ауданда сыбайлас жемқорлыққа қарсы іс-қимыл жұмыстары жүйелі түрде жүргізілуде. Аудан әкімдігі жанында сыбайлас жемқорлыққа қарсы іс-қимыл жөніндегі комиссия жұмыс істейді. Комиссия құрамына мәслихат депутаттары, дербес бөлім басшылары, құқық қорғау органдарының басшылары және үкіметтік емес ұйымдардың өкілдері кіреді. 
2025 жылғы желтоқсан айында аталған комиссияның отырысында сыбайлас жемқорлық фактілеріне талдау жасалып,                    2026 жылға арналған жұмыс жоспары бекітілді. 
Қазақстан Республикасы Ұлттық экономика министрінің                2022 жылғы 13 қаңтардағы №2 бұйрығымен бекітілген «Сыбайлас жемқорлықтың алдын алу және оған қарсы іс-қимыл» атты төртінші базалық бағыт аясындағы жұмыстар кестеге сәйкес орындалуда. 
Бекітілген кестеге сәйкес 2026 жылдың сәуір-шілде айларында мына бөлімдерде сыбайлас жемқорлық тәуекелдеріне ішкі талдау жүргізілді:
· Аудандық қоғамдық даму бөлімі
· Аудандық мәдениет және тілдерді дамыту бөлімі
· Аудандық жұмыспен қамту және әлеуметтік бағдарламалар бөлімі
· Аудандық құрылыс, сәулет және қала құрылысы бөлімі
· Аудандық кәсіпкерлік және өнеркәсіп бөлімі
· Аудандық дене тәрбиесі, спорт және туризм бөлімі
Ішкі талдау нәтижелері аудан әкімдігінің ресми интернет-ресурсында жарияланды. 
2026 жылдың 9 айында аудан әкімі А.С. Оңғарбаевтың төрағалығымен комиссияның 3 отырысы өткізіліп, күн тәртібінде 8 мәселе қаралды:
1. Қоғамдық даму бөлімінің сыбайлас жемқорлыққа қарсы атқарған жұмыстары туралы;
2. Дене тәрбиесі, спорт және туризм бөлімінің атқарған жұмыстары туралы;
3. Құрылыс, сәулет және қала құрылысы бөлімінің атқарған жұмыстары туралы;
4. Тұрғын үй-коммуналдық шаруашылық, жолаушылар көлігі және автомобиль жолдары бөлімінің атқарған жұмыстары туралы;
5. Жұмыспен қамту және әлеуметтік бағдарламалар бөлімінің атқарған жұмыстары туралы;
6. Активтер мен міндеттемелер туралы декларацияны тапсыру барысы туралы;
7. Бюджеттік бағдарлама әкімшілеріне жүргізілген мемлекеттік аудит қорытындысы туралы;
8. Кәсіпкерлік саласындағы сыбайлас жемқорлық тәуекелдерінің алдын алу шаралары туралы.
	Комиссия отырыстарында дербес бөлім басшыларының есептері тыңдалып, нақты тапсырмалар берілді. Хаттамалардың орындалуы қатаң бақылауға алынды. 
	Сыбайлас жемқорлыққа қарсы мәдениетті қалыптастыру мақсатында БАҚ-та жарияланымдар кестесі бекітілді. 9 айда «Толқын» газетіне 18 мақала, әлеуметтік желілерге 15 материал жарияланды.«Сыбайлас жемқорлықтың алдын алуға бағытталған іс-шараларды ұйымдастыру» әлеуметтік жобасы аясында 500 дана брошюра әзірленіп, тұрғындарға таратылды, 3 бейнеролик дайындалып, әлеуметтік желілерде және адам көп шоғырланатын орындарда (Мансап орталығы, ХҚКО, аудандық сот ғимараты) көрсетілді. 
	Сонымен қатар қала орталығында сыбайлас жемқорлыққа қарсы тақырыпта билбордтар орналастырылды. 
Облыс көлемінде орын алған сыбайлас жемқорлық фактілері негізінде аудандағы ұқсас кемшіліктерге жол бермеу мақсатында дербес бөлім басшыларына және қала, кент, ауылдық округ әкімдеріне тұрақты түрде ескертпе хаттар жолдануда. 
	Қорыта айтқанда, ауданда мемлекеттік қызметтің оң имиджін қалыптастыру және сыбайлас жемқорлыққа қарсы іс-қимыл бағытындағы жұмыстар тұрақты бақылауда.

